Algimantas Salamakinas

Algimantas Salamakinas (g. 1952 m. rugsėjo 4 d. Baroninėje, Rokiškio rajonas) – Lietuvos ir Kėdainių rajono profsąjungų, politinis bei visuomenės veikėjas.

 Biografija 
1959–1967 m. mokėsi Mantviliškio aštuonmetėje mokykloje, 1967–1970 m. Radviliškio profesinėje technikos mokykloje, šaltkalvis. 1970–1971 m. Kėdainių rajono Karolio Požėlos kolūkio tekintojas. 1971–1973 m. tarnavo sovietinėje armijoje, atsargos kapitonas. 1972–1975 m. mokėsi rusakalbėje Kėdainių 3-oje vidurinėje mokykloje.Kas yra kas Lietuvoje: Lietuvos pasiekimai 2008. – Kaunas: Neolitas, 2008. – 1040 psl.

1973–1991 m. Kėdainių metalo konstrukcijų gamyklos, vėliau AB „Progresas“ tekintojas, kolektyvo tarybos, stebėtojų tarybos, cecho profsąjungos pirmininkas, 1991–1992 m. bendrovės stebėtojų tarybos pirmininkas.

1992–2020 m. LR Seimo narys, 1996–2000 m. Valdymo reformų ir savivaldybių komiteto pirmininkas, 2001–2004 m. ir 2008–2012 m. Etikos ir procedūrų komisijos pirmininkas, 2004–2008 m. Jaunimo ir sporto komisijos pirmininkas, 2012–2016 m. Aplinkos apsaugos komiteto pirmininkas.2016–2020 m. kadencijos Seimo narys

1990–1995 m. Kėdainių rajono tarybos deputatas, prezidiumo narys, 1997–2000 m. ir 2000–2003 m. Kėdainių rajono savivaldybės tarybos narys. Tarybos nariu buvo išrinktas ir 2002 m. gruodžio mėn. bei 2007 m. vasario mėn., bet mandato atsisakė.

Nuo 1990 m. Lietuvos demokratinės darbo partijos narys, nuo 1992 m. LDDP pirmininko pavaduotojas. Nuo 2001 m. sausio mėn. Lietuvos socialdemokratų partijos ir LSDP tarybos narys, nuo 2005 m. Kėdainių skyriaus pirmininko pavaduotojas.

 Kita veikla 
2003 m. surengtoje „Auksinių svogūnų“ įteikimo ceremonijoje kartu su Geltona atliko parodijuotą „Boney M“ hitą „Geltonos Babilono upės, etikmatj!“.https://www.discogs.com/release/11237256-Various-Auksiniai-Svogūnai-2003 2008 m. su ta pačia vokaliste sudainavo humoristinę dainą „Etik matj“, jis buvo apskųstas jo vadovaujamai Seimo Etikos ir procedūrų komisijai.Užkliuvo etikos sergėtojo etika, 2008-05-13

 Įvertinimas 
 2004 m. ordino „Už nuopelnus Lietuvai“ Komandoro kryžius 
 2007 m. Sporto garbės kryžius

 Šaltiniai 

Kategorija:Kėdainių politikai
Kategorija:Seimo nariai
Kategorija:Lietuvos profsąjungiečiai
Kategorija:TSRS karininkai